Projekts

**Ministru kabineta noteikumu projekta**

**"Grozījumi Ministru kabineta 2013.gada 26.novembra noteikumos Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2017.gada 10.oktobra sēdes protokola Nr.50 12.§ “Likumprojekts "Grozījumi Civilprocesa likumā"” 4.punktā dotais uzdevums – Finanšu ministrijai un Iekšlietu ministrijai izvērtēt to kompetencē esošos tiesību aktus un nepieciešamības gadījumā līdz 2018.gada 30.novembrim noteiktā kārtībā iesniegt izskatīšanai Ministru kabinetā grozījumus tiesību aktos, paredzot kārtību, kādā Valsts ieņēmumu dienests (turpmāk – VID) un Nodrošinājuma valsts aģentūra (turpmāk – aģentūra) tiesību aktos noteiktajos gadījumos organizē kustamas mantas izsoles. Saskaņā ar 2018.gada 1.martā pieņemto likumu “Grozījumi Civilprocesa likumā” (TA-1967), sludinājumu par kustamās mantas izsoli tiesu izpildītājs ievieto elektronisko izsoļu vietnē (spēkā no 2018.gada 1.jūlija). Minētā norma attiecas uz zvērinātiem tiesu izpildītājiem un maksātnespējas procesa administratoriem.Ņemot vērā minēto un to, ka saskaņā ar Ministru kabineta 2013.gada 26.novembra noteikumiem Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk – MK 2013.gada 26.novembra noteikumi Nr1354) VID mantu realizē, t.sk. izsolē saskaņā ar Civilprocesa likumā minētajiem vispārīgajiem nosacījumiem, noteikumu projekts paredz svītrot kārtību par valstij piekritīgās mantas realizāciju, kā arī paredz citus precizējumus rīcībai ar valstij piekritīgu mantu.Noteikumi stāsies spēkā pēc to pieņemšanas Ministru kabinetā vispārīgā kārtībā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2017.gada 10.oktobra sēdes protokola Nr.50 12.§ “Likumprojekts "Grozījumi Civilprocesa likumā”” 4.punktā dotais uzdevums – Finanšu ministrijai un Iekšlietu ministrijai izvērtēt to kompetencē esošos tiesību aktus un nepieciešamības gadījumā līdz 2018.gada 30.novembrim noteiktā kārtībā iesniegt izskatīšanai Ministru kabinetā grozījumus tiesību aktos, paredzot kārtību, kādā VID un aģentūra tiesību aktos noteiktajos gadījumos organizē kustamas mantas izsoles. Ministru prezidenta 2018.gada 25.jūnija rezolūcija Nr.90/TA-1143 finanšu ministrei un tieslietu ministram ar lūgumu izvērtēt Latvijas Republikas tiesībsarga Ministru kabinetam 2018.gada 12.jūnijā adresētajā vēstulē Nr.6-8/179 “Par Ministru kabineta noteikumu Nr.1354 pilnveidošanu” norādītās problēmas saistībā ar sabiedrības maksātnespējas procesā nepārdotu mantu un piedāvātajiem grozījumiem spēkā esošajos MK 2013.gada 26.novembra noteikumos Nr.1354.Civilprocesa likuma 583.2 un 584.pants redakcijā, kas stājās spēkā 2018.gada 1.jūlijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz spēkā esošie MK 2013.gada 26.novembra noteikumi Nr.1354 izdoti saskaņā ar likuma "Par Valsts ieņēmumu dienestu" 8.panta 3.punktu, kurā noteikts, ka papildus VID uzdevumiem nodokļu (nodevu) administrēšanā VID uzskaita valstij piekritīgo mantu, nodrošina kontroli par tās novērtēšanu, realizāciju, nodošanu bez maksas, iznīcināšanu un ieņēmumu iemaksu valsts budžetā. Kārtību, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā, nosaka Ministru kabinets. Saskaņā ar MK 2013.gada 26.novembra noteikumu Nr.1354 26.punktu, ja valstij piekritīgās mantas vērtība pārsniedz 14 228 *euro*, VID mantu realizē izsolē saskaņā ar Civilprocesa likumā minētajiem vispārīgajiem nosacījumiem. Izsoles organizēšanai VID slēdz līgumu ar komersantu. Ar 2018.gada 1.jūliju stājās spēkā Saeimā 2018.gada 1.martā pieņemtais likums “Grozījumi Civilprocesa likumā”, saskaņā ar kuru sludinājumu par kustamās mantas izsoli tiesu izpildītājs ievieto elektronisko izsoļu vietnē. Likumprojekta anotācijā norādīts, ka minētā norma attiecas uz zvērinātiem tiesu izpildītājiem un maksātnespējas procesa administratoriem. Ņemot vērā minēto, kā arī izmaiņas Civilprocesa likumā (turpmāk - CPL) attiecībā uz kārtību kustamas mantas izsoles organizēšanai saistībā ar elektronisko izsoļu sistēmas izveidi tiesas spriedumu izpildes un maksātnespējas procesā, nepieciešams veikt izmaiņas normatīvajos aktos, lai nodrošinātu atbilstošu tiesisko regulējumu attiecībā uz citiem subjektiem, tai skaitā valsts pārvaldes iestādēm, kuras saskaņā ar normatīvajos aktos noteikto veic mantas pārdošanu, rīkojot izsoles saskaņā ar Civilprocesa likumā noteiktajiem vispārējiem noteikumiem.Nodrošinot rīcību ar valstij piekritīgu mantu, 2015.gadā tika rīkotas 118 cenu aptaujas, realizācijas rezultātā valsts budžetā ieskaitot 1 985 524 EUR; 2016.gadā – 120 cenu aptaujas, valsts budžetā gūstot 46 742 290 EUR, savukārt, 2017.gadā - 138 cenu aptaujas, budžetā ieskaitot 4 383 560 EUR apmērā.Jāmin, ka valsts budžeta kontā ieskaitītie naudas līdzekļi satur gan līdzekļus, kas tika iegūti, realizējot mantu, gan konfiscētie naudas līdzekļi. Nevienā no iepriekš minētajiem gadījumiem, valstij piekritīgā manta netika realizēta, rīkojot izsoli. Praksē VID mantas realizāciju īsteno, veicot cenu aptaujas, ievietojot sludinājumus VID tīmekļvietnē, katrā sludinājumā norādot pieteikšanās termiņu un pēc cenu aptaujas beigām izvēlas finansiāli izdevīgāko piedāvājumu, lai slēgtu līgumu par valstij piekritīgās mantas realizāciju. MK 2013.gada 26.novembra noteikumi Nr.1354 nosaka kārtību, kādā ir veicama mantas realizācija.Pēdējā izsole, kurā tika realizēta valstij piekritīga manta notika 2012.gadā.Ņemot vērā minēto un to, ka neviens normatīvais akts nenosaka obligātu nosacījumu VID realizēt mantu izsolē, noteikumu projektā paredzēts svītrot kārtību, kas saistīta ar kustamas mantas realizāciju izsolē.Saskaņā ar MK 2013.gada 26.novembra noteikumu Nr.1354 2.punktu pēc tam, kad kļuvis izpildāms iestādes lēmums, zvērināta notāra akts vai tiesas spriedums, atbildīgā iestāde par to piecu darbdienu laikā papīra formā vai elektroniski paziņo VID, nosūtot attiecīgā nolēmuma un dokumenta, kas apliecina mantas izņemšanu, oriģinālu vai tā atvasinājumu. Ņemot vērā to, ka iestādes, zvērināti notāri un tiesas nereti terminu *“papīra formā vai elektroniski”* tulko paplašināti, attiecīgo nolēmumu nosūtot gan papīra formā, gan elektroniski, lai sasniegtu MK 2013.gada 26.novembra noteikumos Nr.1354 noteikto mērķi - saņemt izpildei nolēmumu, kas kļuvis izpildāms, noteikumu projektā paredzēts svītrot MK 2013.gada 26.novembra noteikumu Nr.1354 2.punktā nosacījumu, ka atbildīgā iestāde par nolēmumu paziņo papīra formā vai elektroniski, atstājot nosacījumu, ka nolēmums (oriģināls vai tā atvasinājums) piecu darbdienu laikā jānosūta VID.Vienlaicīgi ar Ministru prezidenta 2018.gada 25.jūnija rezolūciju Nr.90/TA-1143 finanšu ministrei un tieslietu ministram uzdots izvērtēt Latvijas Republikas tiesībsarga Ministru kabinetam 2018.gada 12.jūnijā adresētajā vēstulē Nr.6-8/179 “Par Ministru kabineta noteikumu Nr.1354 pilnveidošanu” (Tiesībsarga 12.06.2018. vēstule) norādītās problēmas saistībā ar sabiedrības maksātnespējas procesā nepārdotu mantu un piedāvātajiem grozījumiem spēkā esošajos MK 2013.gada 26.novembra noteikumos Nr.1354. Tiesībsargs savā 12.06.2018. vēstulē norāda, ka, vērtējot tiesas lēmumu par maksātnespējas procesa izbeigšanu (pabeigšanu) gadījumos, kad maksātnespējas administrators atbilstoši Maksātnespējas likuma 111. panta septītajai daļai ar kreditoru piekrišanu ir izslēdzis jelkādu mantu no mantas pārdošanas plāna, konstatējams, ka tiesai atbilstoši Civilprocesa likuma 363.20pantam ir pienākums pārliecināties par administratora rīcību ar mantu. Atzīstot mantas izslēgšanu no mantas pārdošanas plāna par pamatotu, tiesa pēc būtības akceptē, ka tā paliks par bezsaimnieka mantu. Tiesa pēc būtības apstiprina (konstatē juridisku faktu), ka attiecīgās juridiskās personas manta paliek bez īpašnieka, kas atbilstoši Civillikuma 417. pantam un Komerclikuma 317. panta trešajai daļai ir atzīstama par valstij piekritīgu. Ievērojot minēto, tiesībsargs ierosina grozīt MK 2013.gada 26.novembra noteikumu Nr.1354 2.punktu, papildinot to ar gadījumu, ka atbildīgā iestāde paziņo VID par izpildāmu tiesas lēmumu par maksātspējas procesa izbeigšanu (sakarā ar izpildītu kreditoru prasījumu segšanas plānu), kura slēguma bilancē ir maksātnespējas procesa ietvaros nerealizēts īpašums.Šāda gadījuma paredzēšana MK 2013.gada 26.novembra noteikumu Nr.1354 2.punktā atbilst Latvijas tiesiskajai realitātei, proti, personu maksātnespējas procesi var tikt un tiek izbeigti ar mantu, kas paliek nerealizēta (valstij piekritīga). Attiecīgi šāda gadījuma paredzēšana MK 2013.gada 26.novembra noteikumu Nr.1354 2.punktā izslēgtu atkārtotu vēršanos tiesā par jautājumu, ko tā paša līmeņa tiesa pēc būtības jau ir izvērtējusi, tādējādi mazinātu tiesu noslogotību un efektivizētu attiecīgo procesu kopumā.Ņemot vērā Tiesībsarga 12.06.2018. vēstulē minēto un piedāvāto risinājumu, tiek grozīts MK 2013.gada 26.novembra noteikumu Nr.1354 2.punkts, vārdu “spriedums” aizstājot ar vārdu “nolēmums”. Attiecīgi grozījumi paredzēti arī spēkā esošo noteikumu 21.punktā, kā arī 1., 3. un 6.pielikumā.Saskaņā ar Komerclikuma 317.panta otro un trešo daļu manta, kas palikusi pēc sabiedrības izslēgšanas no komercreģistra, pamatojoties uz Uzņēmumu reģistra lēmumu tiek atzīta par valstij piekritīgu un pielīdzināta bezmantinieka mantai saskaņā ar Civillikuma 417.pantu, pēc likuma.Ņemot vērā to, ka spēkā esošās tiesību normas precīzi nenosaka to, ka arī Uzņēmumu reģistra lēmums ir uzskatāms par iestādes lēmumu, kas pamato mantas atzīšanu par valstij piekritīgu, MK 2013.gada 26.novembra noteikumu Nr.1354 2.punkts tiek papildināts ar redakciju, kas papildus norāda uz to, ka arī Uzņēmumu reģistra lēmums par komercsabiedrības izslēgšanu no komercreģistra, ja pēc komercsabiedrības izslēgšanas no komercreģistra ir palikusi manta, kas saskaņā ar Komerclikuma 317. panta trešo daļu pielīdzināma bezmantinieka mantai, ir uzskatāms par iestādes lēmumu, kas pamato mantas atzīšanu par valstij piekritīgu.MK 2013.gada 26.novembra noteikumu Nr.1354 3.3.apakšpunktā noteikts, ka pēc šo noteikumu 2.punktā minēto dokumentu saņemšanas, piecu darbdienu laikā pēc valstij piekritīgās mantas pieņemšanas un uzskaitīšanas šo noteikumu 10.punktā minētajā kārtībā uzsākt mantas realizācijas, nodošanas bez maksas vai iznīcināšanas procesu. Ņemot vērā to, ka valstij piekritīgās mantas realizācija, nodošana bez maksas vai iznīcināšana tiek organizēta, pēc iespējas apvienojot līdzīga veida mantu, minētais nosacījums praksē nedarbojas un nav lietderīgs. Līdz ar to, svītrojams MK 2013.gada 26.novembra noteikumu Nr.1354 3.3.apakšpunkts. MK 2013.gada 26.novembra noteikumu Nr.1354 10.punkts nosaka, ka piecu darbdienu laikā pēc šo noteikumu 2.punktā minēto dokumentu saņemšanas VID atbilstoši mantas atrašanās vietai pieņem un uzskaita valstij piekritīgo mantu, sastādot mantas pieņemšanas un nodošanas aktu divos eksemplāros. Vienu eksemplāru glabā VID, otru – iestādē, kas nodevusi valstij piekritīgo mantu. Ja līdz brīdim, kad pieņemts lēmums par mantas piekritību valstij, manta ir nodota bez maksas, iznīcināta vai realizēta, mantas pieņemšanas un nodošanas aktu nesastāda.VID rīcību ar valstij piekritīgu mantu nodrošina 7 cilvēki.Ņemot vērā to, ka VID mantas pārņemšanu nodrošina visā Latvijas Republikas (turpmāk - LR) teritorijā, ar 7 cilvēku resursu, pēc iespējas apvienojot izpildei saņemtos nolēmumus, termiņš mantas pieņemšanai un uzskaitei - piecas darbdienas ir nesamērīgi īss un to ievērot visas LR teritorijā nav iespējams. Līdz ar to, noteikumu projekts paredz valstij piekritīgās mantas pieņemšanu un uzskaiti veikt 20 darbdienu laikā. Saskaņā ar MK 2013.gada 26.novembra noteikumu Nr.1354 19.punktu valstij piekritīga nekustamā īpašuma un kapitāldaļu nodošanai bez maksas, kā arī naudas līdzekļu ieskaitīšanai valsts budžetā netiek izveidota komisija. Ņemot vērā to, ka ar noteikumu projektu precizēta MK 2013.gada 26.novembra noteikumu Nr.1354 19.punkta redakcija, un atsevišķā punktā nosakot gadījumus, kad rīcībai ar valstij piekritīgu mantu komisija neizveido.Vienlaikus no 2016. gada 1. oktobra VAS “Privatizācijas aģentūra” ir vienīgā institūcija valstī, kas nodrošina privatizācijas sertifikātu kontu apkalpošanu. Saskaņā ar Ministru kabineta 2017.gada 3.janvāra noteikumu Nr. 12 “Privatizācijas sertifikātu kontu apkalpošanas, privatizācijas sertifikātu izmantošanas un aprites administrēšanas noteikumi” 39.2.apakšpunktā noteikto valstij piekritīgus sertifikātus dzēš sertifikātu kontu turētājs, atbilstoši VID norādījumiem. Ievērojot, ka sertifikātu iznīcināšanas akta divi eksemplāri saskaņā ar MK 2013.gada 26.novembra noteikumu Nr.1354 39.punktu glabā VID un sertifikātu dzēšanu, pamatojoties uz VID lēmumu, veic sertifikātu kontu turētājs  ne retāk kā reizi trīs mēnešos ( Ministru kabineta 2017.gada 3.janvāra noteikumu Nr.12 “Privatizācijas sertifikātu kontu apkalpošanas, privatizācijas sertifikātu izmantošanas un aprites administrēšanas noteikumi” 54.punkts) bez VID klātbūtnes, noteikumu projektā precizēts, ka arī valstij piekritīgus sertifikātus VID iznīcina, neizveidojot komisiju. 2015.gada 1.janvārī ar likumu "Publiskas personas kapitāla daļu un kapitālsabiedrību pārvaldības likums” spēku zaudēja Publiskas personas kapitāla daļu un kapitālsabiedrību pārvaldības likums, tādējādi noteikumu projektā precizēts MK 2013.gada 26.novembra noteikumu Nr.1354 32.10.apakšpunkts atbilstoši spēkā esošajām tiesību normām.MK 2013.gada 26.novembra noteikumu Nr.1354 32.11.apakšpunktā noteikts, ka mantu, kuru nevar realizēt vai ar kuras realizāciju saistītie paredzamie izdevumi pārsniedz paredzamos realizācijas ieņēmumus, nodod bez maksas valsts vai pašvaldību iestādēm izlietošanai atbilstoši to uzdevumam. Praksē VID ir secinājis, ka tas nav lietderīgi un būtiski kavē savlaicīgu rīcības ar valstij piekritīgu mantu nodrošināšanu. Proti, ņemot vērā minēto gadījumos, kad mantu MK 2013.gada 26.novembra noteikumu Nr.1354 26.punkta kārtībā nav bijis iespējams realizēt vai tās izdevumi pārsniedz paredzamos ieņēmumus, tā ir piedāvājama valsts vai pašvaldību iestādēm, izlietošanai atbilstoši to uzdevumam. Taču, ņemot vērā to, ka VID realizē dažāda veida mantu, t.sk., lietotu tehniku, rūpniecības preces un morāli novecojušu mantu, tās nodošana valsts vai pašvaldību iestādēm, izlietošanai atbilstoši to uzdevumiem, ir ļoti ierobežota.Statistiski laika periodā no 2015.- 2018.gada 1.pusgadam saskaņā ar iepriekš minēto normu skolām tika piedāvāti 2 gab. lietoti kompasi un lietots USB vads. Rezultātā skolas no minētās mantas atteicās un tā tika iznīcināta. Tādējādi, svītrojot MK 2013.gada 26.novembra noteikumu Nr.1354 32.11.apakšpunktā nosacījumu, ka manta konkrētajos gadījumos ir piedāvājama valsts vai pašvaldību iestādēm, tiks efektivizēts rīcības ar valstij piekritīgu mantu process, t.sk., atvieglojot arī administratīvo slogu. MK 2013.gada 26.novembra noteikumu Nr.1354 321.punkts svītrots, jo tajā minētie nosacījumi ir atrunāti piedāvātajā MK 2013.gada 26.novembra noteikumu Nr.1354 32.11.apakšpunktā. Saskaņā ar Komerclikuma 317.panta otro un trešo daļu manta, kas palikusi pēc sabiedrības izslēgšanas no komercreģistra vienkāršotās likvidācijas gadījumā ir pielīdzināma bezmantinieka mantai atbilstoši Civillikuma 417.panta noteikumiem. VID, gadījumā, ja uz šādu mantu nav reģistrēti prasījumi trešo personu labā, konkrēto mantu ņem valsts uzskaitē un nodrošina rīcību ar to saskaņā ar MK 2013.gada 26.novembra noteikumiem Nr.1354, pamatojoties uz Uzņēmumu reģistra lēmumu par sabiedrības izslēgšanu no komercreģistra.Taču gadījumos, ja uz šādu mantu ir reģistrēta hipotēka vai komercķīla, rīcību ar šādu mantu VID nodrošināt nav tiesiska pamata. Ņemot vērā to, ka saskaņā ar Komerclikuma 317.panta trešo daļu manta, kas palikusi pēc sabiedrības izslēgšanas no komercreģistra, ir pielīdzināma bezmantinieka mantai, rīcību ar to būtu jānodrošina zvērinātam tiesu izpildītājam saskaņā ar normatīvajiem aktiem, kas regulē rīcību ar bezmantinieka mantu. Ņemot vērā to, ka šī brīža spēkā esošais tiesiskais regulējums precīzi nenosaka, kurš nodrošina rīcību ar valstij piekritīgu (bezmantinieka) mantu, kas palikusi pēc sabiedrības izslēgšanas no komercreģistra saskaņā ar Komerclikuma 317.panta otro daļu (vienkāršotā likvidācija) un attiecībā uz kuru ir reģistrēta hipotēka vai komercķīla, MK 2013.gada 26.novembra noteikumi Nr.1354 tiek papildināti ar 32.14.apakšpunktu, kurā tiek noteikts, ka VID šādu mantu nodod zvērinātam tiesu izpildītājam rīcības nodrošināšanai saskaņā ar normatīvajiem aktiem, kas regulē rīcību ar bezmantinieka mantu.Papildus, ņemot vērā to, ka MK 2013.gada 26.novembra noteikumi Nr.1354 tiek papildināti ar 32.14.apakšpunktu, attiecīgi 32.3.apakšpunktā vārds un skaitlis “un 32.9.” tiek aizstāts ar skaitļiem un vārdu “32.9. un 32.14”. No 2016. gada 1. oktobra VAS “Privatizācijas aģentūra” ir vienīgā institūcija valstī, kas nodrošina privatizācijas sertifikātu kontu apkalpošanu. MK 2013.gada 26.novembra noteikumu Nr.1354 39.punkta redakcija precizēta, pamatojoties uz Ministru kabineta 2017.gada 3.janvāra noteikumiem Nr. 12 “Privatizācijas sertifikātu kontu apkalpošanas, privatizācijas sertifikātu izmantošanas un aprites administrēšanas noteikumi”, nosakot, ka arī valstij piekritīgi sertifikātus iznīcināšanai nodod bez komisijas, terminu “kredītiestāde” aizstājot ar terminu “institūcija, kas ir sertifikātu kontu turētājs”.Noteikumu projektā redakcionāli precizēts arī MK 2013.gada 26.novembra noteikumu Nr.1354 20. un 22.punkts, jo VID izveidotā komisija pirms valstij piekritīgās mantas realizācijas vai nodošanas bez maksas neveic mantas novērtējumu. Mantas vērtība tiek noteikta un aprakstes un novērtējuma aktā ierakstīta, ņemot vērā Latvijā pastāvošās vidējās tirgus cenas mantas realizēšanas brīdī, papildus ņemot vērā tā komersanta piedāvāto cenu, kas līguma par mantas realizāciju slēgšanai izvēlēts saskaņā ar noteikumu 26. un 27.punktu cenu aptaujas rezultātā, un, ja nepieciešams, sertificēta vērtētāja (eksperta) atzinumu.Noteikumu projekts papildina noteikumu nodaļu “Noslēguma jautājumi” ar 43.punktu, paredzot, ka noteikumu 18.punkts ir spēkā līdz 2020.gada 31.decembrim un tiek piemērots ne ilgāk, kā sagatavojot gada pārskatu par 2020.gadu, jo saskaņā ar Likumu par budžetu un finanšu vadību 29. panta otrajā daļā noteikto VID kārto dienesta administrēto nodokļu, nodevu un citu tā administrēto uz valsts budžetu attiecināmo maksājumu uzskaiti un to sāk kārtot saskaņā ar šī likuma Pārejas noteikumu 74.punktu no 2021. gada 1. janvāra;Kā arī saskaņā ar minētā likuma 30. panta 11. daļā noteikto VID sagatavo ikgadējo pārskatu par šā dienesta administrētiem nodokļiem, nodevām un citiem tā administrētiem uz valsts budžetu attiecināmiem maksājumiem un to sāk piemērot, sagatavojot attiecīgo pārskatu par 2021. gadu saskaņā ar šī likuma Pārejas noteikumu 78.punktu.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija (VID). |
| 4. | Cita informācija | Saskaņā ar Maksātnespējas likuma 111.panta septīto daļu, ja parādnieka mantu nav iespējams pārdot vai mantas pārdošanas izdevumi pārsniedz prognozējamos ienākumus, administrators izslēdz to no mantas pārdošanas plāna un nekavējoties paziņo par to visiem kreditoriem šā likuma 81.pantā noteiktajā kārtībā, uzaicinot viņus paturēt mantu sev par tās sākumcenu. Ja kreditori nepiekrīt mantas izslēgšanai no mantas pārdošanas plāna, viņiem ir tiesības ierosināt kreditoru sapulces sasaukšanu atbilstoši šā likuma 84.panta 1.punkta nosacījumiem.Kā izriet no Maksātnespējas likuma, likumdevējs nav noteicis un paredzējis administratora tālāko rīcību ar mantu, kura saskaņā ar likuma 111.panta septīto daļu ir tikusi izslēgta no mantas pārdošanas plāna un kreditori par šādu administratora rīcību nav cēluši iebildumus, kā arī nav vēlējušies šo mantu paturēt sev. Tādējādi rodas situācija, ka arī pēc maksātnespējas procesa izbeigšanas un sabiedrības izslēgšanas no komercreģistra turpina pastāvēt sabiedrībai kādreiz piederējusī manta, t.sk., arī tā, uz kuru publiskajos reģistros, proti, Ceļu satiksmes drošības direkcijā un zemesgrāmatā, īpašumtiesības vēl aizvien ir reģistrētas uz likvidētās sabiedrības vārda. Praksē VID ir saskāries, t.sk., ar situācijām, kad maksātnespējas procesam izbeidzoties, likvidēto sabiedrību norēķinu kontos kredītiestādēs turpina atrasties naudas līdzekļi.Komerclikuma 317.panta trešā daļa nosaka, ka manta, kas palikusi pēc sabiedrības izslēgšanas no komercreģistra šā panta otrajā daļā noteiktajā kārtībā, pielīdzināma bezmantinieku mantai atbilstoši Civillikuma 417.panta noteikumiem. Savukārt saskaņā ar likuma 317.panta otro daļu, sabiedrības likvidācija nenotiek un komercreģistra iestāde pieņem lēmumu par sabiedrības izslēgšanu no komercreģistra, ja neviena sabiedrības likvidācijā ieinteresētā persona neiesniedz tiesai vai komercreģistra iestādei pieteikumu par likvidatora iecelšanu un sabiedrībai nav pasludināts maksātnespējas process.No iepriekš minētajām tiesību normām izriet, ka manta, kas palikusi pēc sabiedrības izslēgšanas no komercreģistra pēc maksātnespējas vai likvidācijas procesa pabeigšanas, nav pielīdzināma bezmantinieka mantai, līdz ar to tā nav uzskatāma par valstij piekritīgu mantu un VID nav tiesiska pamata nodrošināt rīcību ar to.Vienlaicīgi, saskaņā ar Komerclikuma 317.panta otro un trešo daļu manta, kas palikusi pēc sabiedrības izslēgšanas no komercreģistra vienkāršotās likvidācijas gadījumā ir pielīdzināma bezmantinieka mantai atbilstoši Civillikuma 417.panta noteikumiem. VID, gadījumā, ja uz šādu mantu nav reģistrēti prasījumi trešo personu labā, konkrēto mantu ņem valsts uzskaitē un nodrošina rīcību ar to saskaņā ar MK 2013.gada 26.novembra noteikumiem Nr.1354, pamatojoties uz Uzņēmumu reģistra lēmumu par sabiedrības izslēgšanu no komercreģistra.Saskaņā ar Ministru kabineta 2013.gada 2.jūlija noteikumiem Nr.364 “Noteikumi par zvērināta tiesu izpildītāja rīcību ar bezmantinieku mantu”, rīcību ar bezmantinieka mantu nodrošina zvērināts tiesu izpildītājs, pamatojoties tikai uz zvērināta notāra aktu un, ja tajā ir norādīts kreditors. Līdz ar to gadījumos, kad manta (attiecībā uz kuru ir reģistrēts prasījums trešās personas labā) par bezmantinieka mantu ir kļuvusi pēc likuma, proti, saskaņā ar Komerclikuma 317.pantu un Civillikuma 417.pantu, zvērināts tiesu izpildītājs rīcību ar šādu mantu nenodrošina, norādot, ka Uzņēmumu reģistra lēmums nav ne zvērināta notāra akts, ne tiesas nolēmums. Izvērtējot iepriekš minētos normatīvos aktus un situācijas, ar ko VID saskaras ikdienā, nodrošinot rīcību ar valstij piekritīgu mantu, Finanšu ministrija uzskata, ka Tieslietu ministrijai sadarbībā ar Finanšu ministriju ir uzdodams veikt analīzi un nepieciešamības gadījumā izstrādāt un virzīt grozījumus Komerclikumā, Maksātnespējas likumā, Ministru kabineta 2013.gada 2.jūlija noteikumos Nr.364 “Noteikumi par zvērināta tiesu izpildītāja rīcību ar bezmantinieku mantu” vai citos konkrēto jomu regulējošajos normatīvajos aktos. Saskaņā ar MK 2013.gada 26.novembra noteikumu Nr.1354 2.punktu pēc tam, kad kļuvis izpildāms iestādes lēmums, zvērināta notāra akts vai tiesas spriedums, atbildīgā iestāde par to piecu darbdienu laikā papīra formā vai elektroniski paziņo VID, nosūtot attiecīgā nolēmuma un dokumenta, kas apliecina mantas izņemšanu, oriģinālu vai tā atvasinājumu. Savukārt, saskaņā ar Ministru kabineta 2010.gada 7.decembra noteikumu Nr.1098 “Noteikumi par rīcību ar administratīvo pārkāpumu lietās izņemto mantu un dokumentiem” 26.punktu, ja lēmums administratīvā pārkāpuma lietā paredz izņemtās mantas vai dokumenta konfiskāciju, atbildīgā institūcija aģentūrai nosūta lēmuma norakstu vai kopiju divos eksemplāros un aģentūra piecu darbdienu laikā pēc lēmuma spēkā stāšanās par to rakstiski (arī elektroniski, nosūtot informāciju uz VID oficiālo e-pasta adresi) paziņo VID. Aģentūra izņemto mantu vai dokumentu VID atdod normatīvajos aktos par rīcību ar valstij piekritīgo mantu noteiktajā kārtībā. Līdz ar to atbildīgā institūcija pēc tam, kad ir kļuvis izpildāms lēmums par mantas atzīšanu par valstij piekritīgu, tā oriģinālu vai atvasinājumu izpildei nosūta VID saskaņā ar MK 2013.gada 26.novembra noteikumu Nr.1354 2.punktu, savukārt, aģentūrai kā mantas glabātājai tiek nosūtīti nolēmuma noraksti vai kopijas divos eksemplāros, vienu no kuriem aģentūra ne tikai nosūta VID pa pastu, bet vēl papildus informācija un nolēmuma kopija tiek nosūtīta VID elektroniski. Līdz ar to VID praksē vienu nolēmumu par mantas atzīšanu par valstij piekritīgu saņem trīs reizes, proti, vienu reizi - oriģinālu vai tā atvasinājumu no atbildīgās institūcijas, kas pieņēmusi lēmumu, un divas reizes nolēmuma kopiju no aģentūras kā mantas glabātājas Ņemot vērā minēto un to, ka rīcība ar valstij piekritīgu mantu tiek nodrošināta, pamatojoties uz VID saņemto nolēmuma oriģinālu, Finanšu ministrija uzskata, ka Iekšlietu ministrijai ir uzdodams izvērtēt Ministru kabineta 2010.gada 7.decembra noteikumu Nr.1098 “Noteikumi par rīcību ar administratīvo pārkāpumu lietās izņemto mantu un dokumentiem” 26.punkta lietderību un atbilstību MK 2013.gada 26.novembra noteikumu Nr.1354 2.punkta regulējumam un nepieciešamības gadījumā sagatavot un virzīt attiecīgus grozījumus normatīvajā aktā. Ņemot vērā iepriekš minēto, ir sagatavots Ministru kabineta sēdes protokollēmuma projekts “Par Ministru kabineta noteikumu projektu “Grozījumi Ministru kabineta 2013.gada 26.novembra noteikumos Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā””. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VID attiecīgo struktūrvienību darbiniek/ierēdņi, kuri nodrošina lēmuma administratīvā pārkāpuma lietā pieņemšanu un rīcību ar valstij piekritīgu mantu, kā arī citas iestādes, zvērināti notāri, tiesas, kas saskaņā ar tiesību normām ir tiesīgas lemt jautājumu par mantas atzīšanu par valstij piekritīgu.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums administratīvo slogu neietekmē un tiks īstenots no esošajiem administratīvajiem resursiem.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Informācija par noteikumu projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”. Līdz ar to sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokļus. Tāpat sabiedrības pārstāvji varēs sniegt viedokļus par noteikumu projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokļus. Informācija par noteikumu projektu 2018.gada 6.jūnijā publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese: <http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika/#project473>un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VID.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekts neietekmēs VID funkcijas un uzdevumus.Nav nepieciešama jaunu institūciju izveide, esošu institūciju likvidācija vai reorganizācija, kā arī noteikumu projekts neietekmēs VID cilvēkresursus. |
| 3. | Cita informācija | Nav. |

Finanšu ministre D.Reizniece-Ozola

Pranta 67121675

lolita.pranta@vid.gov.lv